Diari Oficial de la Generalitat Valenciana


Sumari del DOGV 5150, del 07-12-2005 (2005/13496)

Bases para a la provisió d'un lloc vacant en la relació de llocs de treball d'este ajuntament.
----------------------------------------------------------------------------------------------

### Dades del document

Número de DOGV
:   5150

Data del DOGV
:   07-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13737


Data del document
:   23-11-2005

Organisme emissor
:   Ajuntament d'Alboraia

Tipus de document
:   Convocatòria

Descriptors 

:   * Alboraia
    * administració local
    * professió de l'urbanisme
    * concurs administratiu

Bases para a la provisió d'un lloc vacant en la relació de llocs de treball d'este ajuntament. [2005/S13409]
  
Primera. Objecte de la convocatòria
  
Procedir a la provisió del lloc número 100 la relació de llocs de treball de l'Ajuntament.
  
- Sistema selectiu: concurs. Sistema de provisió de llocs de treball entre funcionaris d'administració local.
  
- Característiques del lloc:
  
Tècnic auxiliar (delineant) ubicat en el servici cadastral.
  
Grup: C.
  
Nivell complement destí: 17.
  
Naturalesa: funcionari.
  
Segona. Requisits dels aspirants
  
- Podran prendre part en el concurs els funcionari de carrera, tècnics auxiliars, que tinguen Formació Professional de II grau, branca delineant o equivalent, que pertanguen a l'administració local.
  
Tercera. Presentació d'instàncies i documentació annexa
  
3.1 Les instàncies per a prendre part en la present convocatòria es dirigiran a l'alcalde president d'este Ajuntament, podent utilitzar-se la instància model que facilitarà l'oficina d'informació municipal. Les instàncies es presentaran en el Registre General o en la forma que determina l'article 38.4 de la Llei de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir del següent de la publicació de les bases en el Diari Oficial de la Generalitat Valenciana.
  
En les instàncies per a prendre part en esta convocatòria, els aspirants hauran de manifestar que reunixen tots i cada un dels requisits exigits en estes bases i que es comprometen a prestar el preceptiu jurament o promesa.
  
3.2 A les instàncies s'acompanyarà:
  
- Justificant d'haver ingressat en la caixa municipal, per mitjà d'ingrés bancari o resguard d'abonament, si és el cas, per gir postal o telegràfic, els drets d'examen. Els citats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre part en el mateix.
  
Els drets d'examen per al torn de mobilitat es fixen en 100 euros.
  
Les dades bancàries per a efectuar l'ingrés en compte són els següents:
  
Entitat: 0030 Banesto Sucursal: 3142
  
Número de compte: 9774977678
  
- Hauran de presentar en sobre tancat els mèrits, i la documentació haurà de ser autenticada perquè es puga baremar.
  
Les bases es trobaran a disposició dels interessats en les dependències municipals.
  
Quarta. Admissió d'aspirants
  
Per a ser admesos al concurs de provisió, bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies, que hagen abonat els drets d'examen i que adjunten la documentació relativa al concurs de mèrits.
  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Diari Oficial de la Generalitat Valenciana i en el tauler d'edictes de l'Ajuntament, i es concedirà un termini de 10 dies per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat.
  
Transcorregut tal termini, sense que es formule cap reclamació, les llistes s'entendran definitives, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, data i hora de la baremació de mèrits i realització de l'entrevista personal.
  
Cinquena. Comissió de Valoració
  
1. La Comissió de Valoració estarà compost pels membres següents:
  
President: l'alcalde-president de l'Ajuntament o membre d'este en qui delegue.
  
Secretari: el secretari de la corporació o un funcionari d'esta en qui delegue.
  
Vocals:
  
\* Un representant del Govern Valencià designat per la Direcció General d'Administració Territorial.
  
\* Dos tècnics de l'Ajuntament designats per l'Alcaldia.
  
\* Un funcionari de carrera designat per la Direcció de Personal a proposta dels delegats del personal funcionari.
  
Tots els membres del tribunal actuaran amb veu i vot.
  
Sisena. Desenvolupament del concurs
  
Finalitzat el termini establit en la convocatòria del concurs, la Comissió de Valoració procedirà a avaluar els mèrits al·legats pel personal concursant, i l'entrevista personal, i a adjudicar, amb caràcter provisional, els llocs convocats, d'acord amb el resultat de la dita avaluació.
  
El resultat de l'avaluació i adjudicació provisional es reflectirà en una relació comprensiva de la totalitat del personal aspirant, ordenada de major a menor puntuació total.
  
Setena. Criteris de valoració
  
El procés es resoldrà per mitjà de concurs de mèrits incloent una entrevista personal, conforme al barem de mèrits que figura com annex I.
  
Els aspirants hauran de presentar la documentació acreditativa dels mèrits aportats degudament autenticada, no es valorarà la documentació que no tinga este requisit.
  
Huitena. Publicitat de les qualificacions, proposta de la comissió de valoració; nomenament i presa de possessió.
  
Les qualificacions es publicaran en el tauler d'anuncis de l'Ajuntament, i s'exposarà la llista de resultats conforme es disposa en la base sisena.
  
En la resolució d'adjudicació dels concursos s'indicarà la data en què haurà d'efectuar-se la presa de possessió del nou lloc, excepte casos de força major degudament justificats. El termini de presa de possessió començarà a comptar-se a partir de l'endemà del cessament.
  
Novena
  
En tot el que no està previst en estes bases, en els extrems no regulats en estes bases caldrà ajustar-se al que preveu el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat i el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana, així com el que disposa la normativa de caràcter general d'aplicació.
  
Annex I
  
Barem del concurs de mèrits per a cobrir el lloc de treball número 100 de la relació de llocs de treball de l'Ajuntament.
  
1. Experiència en l'administració. Fins a un màxim de 10 punts.
  
1. Es valorarà 0,50 punts cada any de treball, a jornada completa, de servicis en actiu en lloc de delineant en l'administració local.
  
2. Experiència per exercici. Fins a un màxim de 10 punts.
  
Per l'exercici de Direcció de Negociat: 0,75 punt per any complet.
  
Per l'exercici de Direcció de Secció: 1 punt per any complet.
  
3. Formació personal. Els cursos de formació i perfeccionament es valoraran fins a un màxim de 15 punts.
  
Cursos de formació i perfeccionament
  
Es valoraran estos cursos si van ser convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, Reguladores del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat, o qualsevol altre que a criteri del tribunal estiguen relacionats amb el lloc de treball.
  
Es valoraran d'acord amb l'escala següent:
  
a) De 200 o més hores: 7 punts.
  
b) De 120 o més hores: 3 punts.
  
c) De 80 o més hores: 2 punts.
  
d) De 30 o més hores: 1 punt.
  
e) De 20 o més hores: 0,50 punts.
  
f) De 10 o més hores: 0,20 punts.
  
4. Coneixement i experiència provada en la utilització de programes informàtics vinculats al servici cadastral. Es valoraran un punt per aplicació, fins a un màxim de 10 punts.
  
- MicroStation de Bentley 1 punt
  
- MicroStation GeoGraphics de Bentley 1 punt
  
- AbsisCAD d'ABS Informàtica 1 punt
  
- ParceCAD d'ABS Informàtica 1 punt
  
- UrbanCAD d'ABS Informàtica 1 punt
  
- PoligCAD d'ABS Informàtica 1 punt
  
- ImexCAD d'ABS Informàtica 1 punt
  
- ABS Cu1 d'ABS Informàtica 1 punt
  
- MapInfo d'ABS Informàtica 1 punt
  
- ABS Atles d'ABS Informàtica 1 punt
  
- ABS Mapes d'ABS Informàtica 1 punt
  
- IBIGraf FI d'ABS Informàtica 1 punt
  
- IBIRus d'ABS Informàtica 1 punt
  
- ABS Urban d'ABS Informàtica 1 punt
  
- SOS Alteracions Cadastrals d'Ortea de Servicios 1 punt
  
- Gestió Tributària d'ABS Informàtica 1 punt
  
- Gestió de Recaptació d'ABS Informàtica 1 punt
  
- Padró d'Habitants d'ESPAI 1 punt
  
- Padeca de CGC 1 punt
  
5. Experiència com a formador fins a un màxim de 5 punts.
  
Es valorarà a raó de 0,10 punts l'hora impartida de formació acreditada dins dels Plans de Formació Contínua.
  
6. Coneixements del valencià. Es valorarà fins a un màxim d'1 punts.
  
1. Coneixement del valencià sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, d'acord amb la següent escala general:
  
a) Coneixement grau superior: 1 punt.
  
b) Coneixement grau mitjà: 0.75 punts.
  
c) Coneixement grau elemental: 0.50 punts.
  
d) Coneixement oral: 0.25 punts.
  
7. Altres mèrits. Fins a un màxim de 5 punts.
  
El tribunal avaluador podrà concedir fins a un màxim de 5 punts per la participació en projectes urbanístics, publicacions, o l'assistència a seminaris d'anàloga naturalesa i metodologia que els cursos, altres mèrits puntuables a criteri del tribunal.
  
8. Entrevista personal. Fins a un màxim de 8 punts.
  
A criteri del tribunal es podrà preveure la possibilitat d'efectuar una entrevista personal als candidats la diferència de la qual amb el de major puntuació no siga superior a 8 punts. L'entrevista serà de caràcter curricular i tindrà com a objecte valorar la trajectòria professional dels aspirants i la seua adequació al lloc de treball.